Payiq Oy

|  |  |
| --- | --- |
|  | Hankinta- ym. sopimukset 9 § / 2022 |

PlusID maksutavan lisääminen Vilkku mobiilisovelluksen maksutapoihin

Selostus ja perustelu Kuopion seudun joukkoliikenteessä on ollut kesästä 2017 alkaen käytössä PayIQ:n tuottama Vilkku -mobiililippusovellus. Mobiilisovelluksesta on mahdollista ostaa joukkoliikenteen kerta- ja vuorokausilippuja. Liput ovat ostettavissa useille eri vyöhykkeille, ja maksut voidaan suorittaa useilla eri maksutavoilla. Sovelluksesta ostettavista lipuista peritään maksutapakohtainen maksutapalisä, jonka kustannuksista vastaa viranomainen Kuopion kaupunkiseudun joukkoliikennelautakunnan 30.11.2017 §33 päätöksen mukaisesti.  
  
Vilkku sovellukseen on nyt tullut mahdollisuus ottaa uutena maksutapana käyttöön PlusID, joka mahdollistaa mobiililippujen ostamisen laskulle. Vilkku -sovelluksessa on aikaisemmin pystynyt ostamaan lippuja laskulle Svea -laskun kautta, mutta kyseinen maksutapa on sittemmin poistunut valikoimasta.   
  
PlusID -maksutavan maksutapalisän suuruus on 3,0% + 0,05€ ostetun lipun hinnasta.  
  
Vaikutusten arviointi  
  
Laskulle lippunsa ostavia asiakkaita ei uskota olevan paljoa. Kyseinen maksutapa on kuitenkin aikaisemmin käytössä olleen Svea -laskutuksen perusteella tietyille asiakasryhmille, kuten perheellisille, hyödyllinen ja maksutavan käyttöönotto edistää täten joukkoliikenteen palveluiden käyttöä. PlusID maksutapalisän käyttöönotto ei lisää viranomaiselle kohdistuvia kustannuksia merkittävästi.

Päätös Lisätään PlusID Vilkku -mobiilisovelluksen maksutapoihin.

Toimivallan peruste Kaupunkiympäristön palvelualueen toimintasääntö § 5

|  |  |
| --- | --- |
| Kaisu Matinniemi |  |
| joukkoliikennepäällikkö |  |

Asiakirja on allekirjoitettu koneellisesti Kuopion kaupungin asian-  
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Jukka Marko Tapio Räsänen, puh. +358 44 718 5008 |

etunimi.sukunimi(at)kuopio.fi

Liitteet Oikaisuvaatimusohje

Tiedoksianto Päätös on lähetetty sähköpostitse tiedoksi 13.9.2022.

|  |  |
| --- | --- |
| Payiq Oy |  |

Tiedoksi

|  |
| --- |
| Kaupunginhallitus |
| Kuopion kaupunkiseudun joukkoliikennelautakunta |

Nähtävänäolo Päätös on yleisesti nähtävänä Kuopion kaupungin verkkosivuilla www.kuopio.fi/paatoksenteko 13.9.2022.

**Liite A2 kuntalain mukainen oikaisuvaatimusohje**

Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen)
* kunnan jäsen.

Kuntien yhteisen toimielimen päätöksestä oikaisuvaatimuksen voi tehdä myös sopimukseen osallinen kunta ja sen jäsen.

**Oikaisuvaatimusaika**

Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

Kuopion kaupunkiseudun joukkoliikennelautakunta

Postiosoite PL 1097, 70111 KUOPIO

Käyntiosoite Suokatu 42

Sähköposti kaupunkiymparisto(at)kuopio.fi

Puhelin 044 718 5110 tai 044 718 5113

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.